
Zipora Feiblowitsch 95 éve január 27-én született egy kis faluban, a mai Románia 
területén. Felhőtlen gyerekkorának hirtelen vége szakadt, amikor többekkel 
együtt 14 évesen ott kellett hagynia az iskolát. S hogy mi volt a bűne? Zsidó 


származása. 


Az ezt követő évek a rettegés jegyében teltek. Egymás után hozták a zsidóellenes 
törvényeket. Zipora és családja ezért bujkálni kényszerült. Történetük szívszorító 


fordulatot vett, amikor 1944-ben Auschwitzba küldték őket. 


Zipora a haláltábor maroknyi túlélőinek egyike, ám családja több millió 


sorstársukkal együtt a rettegett vaskapuk mögött lelte halálát. 


77 év telt el az auschwitz-birkenaui koncentrációs tábor felszabadítása óta. Ám 


a holokauszt borzalmaira való emlékezés mit sem veszített fontosságából. 


Sok évtizedes fáradozásunk ellenére máig nem sikerült eleget tennünk a 


megkülönböztetés és az antiszemitizmus ellen. 


A félelem nem múlt el, mert az antiszemitizmus még jelen van. És mert naponta 
sérül a diszkriminációmentes élet alapvető joga, amely nemtől, fajtól, etnikai 


származástól és szexuális irányultságtól függetlenül mindenkit megillet. Sokszor 


Roberta Metsola elnökasszony Videofelvétel: 2022. január 24. 
Megemlékezés a holokauszt áldozatainak Vetítés: 2022. január 26. 
nemzetközi emléknapja alkalmából, 2022 

Európai Zsidó Kongresszus 


hallunk zsinagógák ellen tervezett és végrehajtott támadásokról. Sokan most is 


félelemben élnek. 


Az elmúlt években egyre szaporodtak az antiszemita összeesküvés-elméletek. A 
zsidó közösséget érintő dezinformáció és erőszak minden gond nélkül terjed az 


internetes és a való világ között. 


A félelem maradt, mert a fenyegetés sem szűnt meg. 


És ez mindannyiunk kudarca. 


Többet kell tennünk azért, hogy Európában mindenki biztonságban érezhesse 
magát. Hogy mindenki abban hihessen, amiben akar, és az lehessen, aki lenni 


akar. Ez a mi Európánk lényege. 


Nemzedékünk szent küldetése, hogy átörökítse a történelmi tanulságokat, és a 
fiatalok emlékezetébe vésse, milyen mélyre is tud süllyedni az emberiség. Ha 
nem beszélünk a holokausztról, azzal hagyjuk, hogy borzalmainak emléke a múlt 


homályába vesszen. 
, Őrizzük meg a holokausztot a közbeszédben, mert enélkül később csak egyre 
többen fogják tagadni." Ez Zipora nekünk szánt üzenete. Január 27-e arra 


emlékeztet, hogy ne feledjünk. 


Ez mindannyiunk közös felelőssége. 


Roberta Metsola elnökasszony Videofelvétel: 2022. január 24. 
Megemlékezés a holokauszt áldozatainak Vetítés: 2022. január 26. 
nemzetközi emléknapja alkalmából, 2022 

Európai Zsidó Kongresszus 


Simone Veil, a 78651-es számú auschwitzi fogoly később a közvetlenül 
megválasztott Európai Parlament első elnöke lett. Így az emlékezés a Parlament 


számára intézményi és személyes kötelesség is egyben. 

A mai napon a zsidók és a holokauszt többi áldozata ellen elkövetett rémtettekre 
emlékezünk, és az auschwitzi koncentrációs tábor felszabadulását ünnepeljük. 
Ez az esemény azt bizonyította, hogy igenis van remény. 

Az Európai Parlament mindent meg fog tenni az antiszemitizmus újraéledése 
ellen. 

Kitartóan fogja védeni európai értékeinket és az alapvető emberi jogokat, hogy 
egyszer s mindenkorra véget vessen a diszkrimináció minden formájának. 

Ez mindannyiunk közös feladata. 

Soha nem felejtünk. 


És nem adjuk fel a harcot. 


Ezt ígéri mindenkinek az Európai Parlament. 


